CELEX: C2006/154/19
Language: da
Date: 2006-07-01 00:00:00
Title: Sag C-184/06: Sag anlagt den  18. april 2006  — Kongeriget Spanien mod Rådet for den Europæiske Union

1.7.2006   
            
            
               DA
            
            
               Den Europæiske Unions Tidende
            
            
               C 154/9
            
         Sag anlagt den 18. april 2006 — Kongeriget Spanien mod Rådet for den Europæiske Union
   (Sag C-184/06)
   (2006/C 154/19)
   Processprog: spansk
   Parter
   
      Sagsøger: Reino de España (ved N. Díaz Abad, som befuldmægtiget)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Annullation af Rådets forordning (EF) nr. 51/2006 af 22. december 2005 (1) om fastsættelse for 2006 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, for så vidt som den spanske flåde ikke tildeles bestemte kvoter i EF-farvandene i Nordsøen og i Østersøen.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   1.   Tilsidesættelse af princippet om ikke diskrimination
   Kongeriget Spanien er af den opfattelse, at den anfægtede forordning, for så vidt som Spanien ikke tildeles kvoter i EF-farvandene i Nordsøen og i Østersøen, er i strid med princippet om forbud mod forskelsbehandling eftersom de øvrige medlemsstater når efter udløbet af overgangsordningen i tiltrædelsesakten har adgang til disse farvande samt til deres fiskeressourcer, hvorimod Kongeriget Spanien kun har adgang til disse farvande.
   2.   Ukorrekt fortolkning af tiltrædelsesakten for Spanien
   Med hensyn til Spaniens overgangsperiode inden for fiskeriområdet sondres der i tiltrædelsesakten ikke mellem adgang til farvandet og adgang til fiskeressourcerne. Bestemmelserne i tiltrædelsesakten skal også fortolkes i overensstemmelse med dens sammenhæng og formål.
   3.   Overtrædelse af artikel 20, stk. 2, i forordning nr. 2371/2002 (2)
   
   Den nævnte bestemmelse er overtrådt, idet Spanien ikke tildeles kvoter, der udgør nye fiskerimuligheder, og som er blevet fordelt for første gang efter udløbet af den overgangsperiode, der er fastsat i tiltrædelsesakten.
   
      (1)  EUT L 16 af 20.1.2006, s. 1.
   
      (2)  Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik, EFT L 358, s. 59.